17.8.2004 Euroopan unionin virallinen lehti L 269/21 KOMISSION ASETUS (EY) N:o 1458/2004, annettu 16 päivänä elokuuta 2004, raakatimanttien kansainväliseen kauppaan sovellettavasta Kimberleyn prosessin sertifiointijärjestel- mästä annetun neuvoston asetuksen (EY) N:o 2368/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatimanttien kansainväliseen kauppaan so- vellettavasta Kimberleyn prosessin sertifiointijärjestelmästä anne- tun neuvoston asetuksen (EY) N:o 2368/2002 (!), sellaisena kuin se on viimeksi muutettuna komission asetuksella (EY) N:o 913/2004 (?), ja erityisesti sen 20 artiklan, sekä katsoo seuraavaa: (1) — Asetuksen (EY) N:o 2368/2002 20 artiklassa säädetään muutosten tekemisestä liitteessä II olevaan luetteloon Kimberleyn prosessin sertifiointijärjestelmän osanottajista. (2) — Kimberleyn prosessin sertifiointijärjestelmän puheenjoh- taja esitti 15 päivänä kesäkuuta 2004 päivätyssä puheen- johtajan ilmoituksessa ajan tasalle saatetun luettelon jär- jestelmän osanottajista. Luettelo saatettiin ajan tasalle poistamalla siitä Kongon tasavalta. Tämän vuoksi liite II olisi muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2368/2002 liite II tämän asetuk- sen liitteellä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 16 päivänä elokuuta 2004. () EYVL L 358, 31.12.2002, s. 28. (?) EUVL L 163, 30.4.2004, s. 73. Komission puolesta Christopher PATTEN Komission jäsen